Βάλντεμαρ της Πρωσίας (1889-1945)

Ο Βλαδίμηρος (γερμ. Waldemar von Preußen, 20 Μαρτίου 1889 - 2 Μαΐου 1945) από τον Οίκο των Χοεντσόλλερν ήταν πρίγκιπας της Πρωσίας.

Βιογραφία
Ο Βλαδίμηρος Γουλιέλμος Λουδοβίκος Φρειδερίκος Βίκτωρ Ερρίκος ήταν ο πρωτότοκος γιος του Ερρίκου της Πρωσίας και της Ειρήνης, κόρης του Λουδοβίκου Δ΄ της Έσσης. Από τη μεριά του πατέρα του ήταν ανιψιός της Σοφίας, συζύγου του Κωνσταντίνου Α΄ της Ελλάδας και εξάδελφος του Παύλου της Ελλάδας. Η μητέρα του ήταν κόρη της Αλίκης, κόρης της Βικτωρίας του Ηνωμένου Βασιλείου. 

Ο Βλαδίμηρος υπέφερε από αιμορροφιλία, όπως και άλλοι απόγονοι της Βικτωρίας: ο αδελφός του, Ερρίκος (απεβίωσε 4 ετών), ο εκ μητρός θείος του, Φρειδερίκος της Έσσης & του Ρήνου (απεβίωσε 3 ετών) και ο εξάδελφός του Αλέξιος Νικολάγιεβιτς της Ρωσίας.

Με τη σύζυγό του διέμενε στη Βαυαρία. Εκεί στο Τούτσινκ το 1945 θα έκανε μετάγγιση αίματος. Ο ρωσικός στρατός προήλαυνε, αλλά ο αμερικανικός πρόλαβε και κατέλαβε το Τούτσινκ. Ο στρατός διαμοίρασε όλα τα ιατρικά υλικά για τη θεραπεία θυμάτων των στρατοπέδων συγκέντρωσης, έτσι ο γιατρός του δεν μπόρεσε να κάνει τη μετάγγιση. Ο Βλαδίμηρος απεβίωσε την επόμενη ημέρα σε ηλικία 56 ετών.

Οικογένεια
Νυμφεύτηκε το 1919 την Καλλιστώ Αγνή Αδελαΐδα Ιρμεγάρδη Ελένη Καρολίνα Ελίζα Έμμα, κόρη του Φρειδερίκου Γουλιέλμου του Λίππε-Μπήστερφελτ· δεν απέκτησαν τέκνα. Η σύζυγός του απεβίωσε το 1982.

Πρόγονοι

Παραπομπές

Πηγές
 "The Feudal Herald". Pegasus Associates and The Baronage Press. Retrieved 29 September 2010.

Κατηγορία:Οίκος των Χοεντσόλερν
Κατηγορία:Πρίγκιπες της Πρωσίας